มีอาการเหงือกบวม ก่อนหน้านั้นตรงเหงือกจะมีอาการปูดนิดเดียวเวลาไปโดนมันจะเสียวแปร๊บๆเลยค่ะ ไม่แน่ใจว่าเกี่ยวกันมั้ย เหมือนเมื่อคืนไปสัมผัสมันหลายครั้งค่ะ แต่กินข้าวได้ปกตินะคะ
สวัสดีค่ะ อาการปวดเหงือก เหงือกบวม ดังกล่าวมานั้น อาจจะเกิดมาจาก การอักเสบหรือติดเชื้อแบคทีเรียที่เหงือก การมีคราบหินปูนสะสมทำให้เกิดเหงือกอักเสบ การมีแผลจากการไปกัดโดน การสูบบุหรี่ การติดเชื้อไวรัส HPV ภายในช่องปาก การรับประทานอาหารที่มีรสจัดหรือร้อนจัดทำให้เกิดการระคายเคืองในเยื่อบุช่องปาก เป็นต้นเบื้องต้นไม่ไปขูดหรือแกะเกาบริเวณที่เป็น ดื่มน้ำสะอาดมากๆ รับประทานอาหารอ่อนที่ไม่ต้องเคี้ยวมาก ไม่ร้อนจัดจนเกินไป แปรงฟันให้สะอาดเช้าเย็น สาเหตุที่พบได้บ่อยๆคือเรื่องของคราบหินปูน อาจทำให้มีเลือดออกตามไรฟันร่วมด้วยได้ แนะนำการพบทันตแพทย์เพื่อตรวจภายในช่องปากอย่างละเอียดค่ะว่าความผิดปกติอยู่ที่ใด และรักษาตามสาเหตุนั้นๆต่อไป